ئەندرۆ فابیان

ئەندرۆ کریستوفر فابیان    (لەدایکبووی ٢٠ی شوباتی ١٩٤٨) فەلەکناس و فیزیای فەلەکناسی بەریتانییە. لە ساڵی ٢٠١٣ تا ٢٠١٨ بەڕێوەبەری پەیمانگای فەلەکناسی لە زانکۆی کامبریج بووە. لە ساڵی ١٩٨٢ تا ٢٠١٣ پرۆفیسۆری توێژینەوەی کۆمەڵگەی شاهانە بووە لە پەیمانگای فەلەکناسی لە کامبریج ، و جێگری مامۆستای کۆلێژی داروین بووە لە کامبریج لە ساڵی ١٩٩٧ تا ٢٠١٢. لە مانگی ئایاری ٢٠٠٨ تا ساڵی ٢٠١٠ وەک سەرۆکی کۆمەڵەی فەلەکناسی شاهانە کاری کردووە 

 خوێندن 
فابیان لە کۆلێژی کینگ لە لەندەن (BSc، فیزیا) و تاقیگەی زانستی بۆشایی ئاسمانی مۆلارد لە زانکۆی کۆلێژی لەندەن (دکتۆرا) خوێندوویەتی. 

 پیشە و توێژینەوە 
فابیان پرۆفیسۆری فەلەکناسی گرێشام بووە لە کۆلێژی گرێشام ، پۆستێک کە تێیدا لە نێوان ساڵانی ١٩٨٢ بۆ ١٩٨٤ وتار و توێژینەوە گشتیەکانی بەخۆڕایی لەناو شاری لەندەن پێشکەش کردووە List of Astronomy Professors on the Gresham College website لە ساڵانی ١٩٩٤-٢٠٠٨ سەرنووسەری سەرەکی گۆڤاری زانستی فەلەکناسی بووە لە گۆڤاری ئاگادارییەکانی مانگانەی کۆمەڵەی فەلەکناسی شاهانە بە خۆڕایی. 

بوارەکانی لێکۆڵینەوەکانی فابیان بریتین لە کۆی گەلەئەستێرەکان هەروەها ناوکی گەلەئەستێرەی چالاک و هێزی کێشکردنی بەهێز و کونە ڕەشەکان و پاشخانی تیشکی ئێکس . هەروەها لە ڕابردوودا کاری لەسەر دووانەی تیشکی ئێکس, ئەستێرەی نیوتڕۆن و پاشماوەی سوپەرنۆڤا کردووە. زۆربەی توێژینەوەکانی بریتین لە فەلەکناسی تیشکی ئێکس و فیزیای فەلەکناسی وزە بەرز، دەستکەوتە دیار و گەورەکانی بریتین لە بەشداریکردنی لە دۆزینەوەی هێڵە ئاسنییە فراوانەکان کە لە گەردیلە چالاکەکانی گەلەئەستێرەییەکانەوە دەردەچن، کە بەهۆی ئەو دۆزینەوەیەوە بە هاوبەشی خەڵاتی برۆنۆ ڕۆسی پێبەخشرا. نووسەری زیاتر لە ١٠٠٠ بابەتە ADS, last run 16 July 2015 و سەرۆک و بەڕێوەبەری کۆمەڵەی فەلەکناسی تیشکی ئێکسە لە پەیمانگای زانستی فەلەکناسی. Institute of Astronomy X-ray Group

 خەڵات و ڕێزلێنان 
فابیان خەڵاتی دانی هاینمان بۆ فیزیای فەلەکناسی لە ساڵی ٢٠٠٨ لەلایەن کۆمەڵەی فەلەکناسی ئەمریکی وەرگرت و مەدالیای زێڕینی کۆمەڵەی فەلەکناسی شاهانە لە ساڵی ٢٠١٢ ۆێبەخشرا  و لە ساڵی ٢٠٢٠ خەڵاتی کاڤلی بۆ فیزیای فەلەکناسی پێبەخشرا 

لە ساڵی ٢٠١٦ وەک هاوکارێکی بیانی لە ئەکادیمیای نیشتمانی زانستەکان هەڵبژێردرا  و لەلایەن کۆمەڵەی فەلەکناسی زەریای هێمنەوە میدالیای زێڕی بروسی پێبەخشرا. 

لە مانگی ئابی ساڵی ٢٠٢٠ فابیان میوانی بەرنامەیەکی تایبەتی ڕادیۆی بی بی سی ' The Life Scientific ' بوو. 

 بەستەری دەرەکی 

پۆل:وەرگرانی مەدالیای زێری بۆ کۆمەڵگەی ئەستێرەناسی
پۆل:ئەفسەرانی نیشانی ئیمپڕاتۆریەتی بەڕیتانی
پۆل:بیانییە پەیوەندیدارەکان بە ئەکادیمیایی نەتەوەیی بۆ زانست
پۆل:ئەندامانی ئەنجومەنی پاشایەتی
پۆل:دەرچووانی کۆلێجی زانکۆییی لەندەن
پۆل:دەرچووانی کۆلێجی کینگز لەندەن
پۆل:زیندووان
پۆل:لەدایکبووانی ١٩٤٨